આ સમગ્ર મામલો છે ઓરિસ્સાના હાઈકોર્ટ જજ આઈ એમ કુદુસ્સીની ધરપકડનો જેમના પર આરોપ છે કે તેમણે અને અન્યો એ ઉત્તર પ્રદેશની એક મેડીકલ કોલેજને ખોટી રીતે મદદ કરી છે. આ કોલેજને મેડિકલ કાઉન્સિલ ઓફ ઇન્ડિયા (MCI) દ્વારા ઈન્ફ્રાસ્ટ્રક્ચરનો અભાવ અને શિક્ષણના નીચા સ્તરને ધ્યાનમાં લઈને ગેરલાયક ઠેરવવામાં આવી હતી. ત્યારબાદ અત્યંત વિવાદાસ્પદ સંજોગોમાં અલ્હાબાદ હાઈકોર્ટની લખનૌ બેન્ચે આપેલા નિર્ણયથી આ કોલેજોમાં એડમીશન શરુ કરવા દેવામાં આવ્યા હતા. પોતાના નિર્ણયને ન ફેરવવાનો સુપ્રીમ કોર્ટનો કડક આદેશ હોવા છતાં આ બંને જજીઝ દ્વારા ઉપરોક્ત નિર્ણય અપાયો હતો.